cyanic-selkie/wikianc huggingface dataset:
Grand Theft Auto III
Handling
I 2001 blir den små-kriminelle Claude forrådt av sin kjæreste Catalina under et bank-ran like utenfor Liberty City. Claude blir snart arrestert, men stikker av underveis til fengsel når et colombiansk kartell gjennomfører et bakholdsangrep mot transporten han sitter på for å få tak i en annen fange. I løpet av denne flukten blir Claude venn med flere andre fanger, blant annet eksplosiv-ekspert 8-Ball, som gir ham et sted å bo og introduserer ham for Leone Mafia-familien hvor Claude finner seg arbeid. Etter å ha hjulpet mafiaen med forskjellige kriminelle aktiviteter, får han økt respekt fra Don Salvatore Leone.
Læsø kommune
Læsø kommune ligger i Region Nordjylland i Danmark, og utgjør øyen Læsø midt ute i Kattegat mellom Danmark og Sverige. Administrasjonssenteret er tettstedet Byrum, og øyboerne lever hovedsakelig av fiske og turisme knyttet til ferjetrafikken mellom øyen og Frederikshavn.
Kommunen ble dannet i forbindelse med Kommunalreformen i 1970 og fortsatte uendret etter Kommunalreformen i 2007. Frem til 2007 lå den i Nordjyllands amt.
Kommunalbestyrelsen 2018–2021
Kommunalbestyrelsen har ni medlemmer, fire fra Venstre, en fra Socialdemokratiet, to fra Dansk Folkeparti og to fra lokale lister.
Kommunalbestyrelsen 2007–2009
Kommunalbestyrelsen hadde ni medlemmer, tre fra Venstre, to fra Socialdemokratiet, mens to lokale lister har to representanter hver.
Short Belfast
Short Belfast er et britisk transportfly.
Løkken-Vrå kommune
Løkken-Vrå kommune var inntil 2007 en kommune på Vendsyssel i tidligere Nordjyllands amt i Danmark. Den lå sørvest for Hjørring, og er siden Kommunalreformen (2007) en del av Hjørring kommune i Region Nordjylland.
685 Hermia
685 Hermia er en hovedbelteasteroide og et medlem av asteroidefamilien Flora. Den ble oppdaga den 12. august 1909 av Wilhelm Lorenz fra Landessternwarte Heidelberg-Königstuhl i Heidelberg. Den er muligens oppkalt etter en sikkelse i William Shakespeares skuespill En midtsommernattsdrøm. Navnet er trolig også inspirert av asteroidens provisoriske navn, 1909 HE.
Short Belfast
Short Belfast ble utviklet mot en kontrakt fra det britiske flyvåpenet for et tungt transportfly som kunne transportere tungt materiell over store distanser, og når flyet ble tatt i bruk i januar 1966 var det det største flyet det britiske flyvåpenet noensinne hadde hatt i tjeneste. Belfast ble tatt ut av tjeneste i 1976 allerede, men fem fly ble solgt til den sivile operatøren HeavyLift som begynte å ta de i bruk i 1980.
Jernbanen Frankfurt–Bebra
Jernbanen Frankfurt-Bebra er en tysk jernbanestrekning mellom Bebra og Frankfurt am Main.
Opprinnelig var jernbanen et prosjekt i regi av staten Kurhessen, den ble senere overtatt av staten Preussen. Strekningen er Hessens viktigste jernbaneforbindelse i nordlig retning. En kort strekning på 16 km mellom Gelnhausen og Hanau er utbygd som høyhastighetsbane og kan trafikkeres med 200 km/t.
Admiralitetet (Storbritannia)
Admiralitetet (Admiral of England, senere Lord Admiral og Lord High Admiral) var tidligere ansvarlig for Royal Navy og ble opprettet omkring 1400. Admiralitetet ble i 1964 innlemmet i Ministry of Defence sammen med War Office og Air Ministry.
I 1546 opprettet Henrik VIII et Council of the Marine, senere Navy Board, for å føre tilsyn med flåten, men Lord High Admiral beholdt operativ kommando. Han var en av de ni Great Officers of State.
I 1628 gjorde Karl I om embetet, slik at kontrollen gikk over til en komité, Board of the Admiralty. Embetet Lord High Admiral bestod, men var oftest ikke besatt. Frem til 1709 ble det flere ganger utnevnt en Lord High Admiral for kortere perioder, men etter det året har det bare vært ytterst få tilfeller, og den siste var den fremtidige Vilhelm IV på begynnelsen av det 19. århundre.
Medlemmer av komitéen ble kjent som Lords Commissioners of Admiralty, og var en blanding av militære, kalt Naval Lords eller Sea Lords og sivile, gjerne politikere. Lederen fikk tittelen First Lord of the Admiralty, og var medlem av regjeringen.
Siden 1806 har First Lord of the Admiralty alltid vært sivil, mens øverstkommanderende for marinen fikk den nye tittelen First Sea Lord. I 1831 ble Navy Board avskaffet, og dets oppgaver ble underlagt Admiralitetet.
1887 Virton
1887 Virton er en hovedbelteasteroide og går i bane innenfor asteroidefamilien Eos. Den ble oppdaget 5. oktober 1950 av Sylvain Julien Victor Arend ved Observatoire Royal de Belgique i Uccle.
Blå Tåget
Blå Tåget er et svensk proggband som opprinnelig kalte seg Tjalles Horizont for så å bli Sound of music og fra 1969 Gunder Hägg. I januar 1972 ble bandet tvunget til å bytte navn til Blå Tåget på grunn av en navnestrid med friidrettsutøveren Gunder Hägg.
Historie
Gruppens opphav kan spores til at Leif Nylén Torkel Rasmusson og Mats G. Bengtson møttes i Tore Bergers atlieer fra 1967 for å spille sammen. Etter en tid sluttet også improvisasjonsmusikeren Roland Keijser og Göran von Matérn seg til.
Gruppens første egentlige opptreden foregikk på Andy Warhol-utstillingen på Moderna Museet i Stockholm i februar 1968. Hovedattraksjonen på opptredenen var Pärson Sound, og Tjalles Horizont, som bandet kalte seg for kvelden, hadde fått liv til å spille i Pärson Sounds pauser. Bandet hadde i denne anledning også blitt forsterket av pianisten Torsten Ekbom
Våren 1968 reiste fruppen, som nå kalte seg Sound of Music, på en miniturne til gallerier i Lund og Göteborg, nå med Leif Nyléns kone Elisabet Nylén på cello. Rasmusson hadde komponet en vignettmelodi som het Come to where the flavour is / come to Sound of Music og de framførte sanger som Teddy Bear Baby, Vetekatten og Låt mig få leva.
I mai 1968 sluttet Urban Yman og Kjell Westling seg til og gruppen endret seg fra å være en anarkistisk eksperimentpop-gruppe til å bli en av gruppene innen for den radikale bevegelsen med politisk bevisste tekster, og det var i og med dette gruppen byttet navn til Gunder Hägg.
På begynnelsen av 1980-tallet samlet bandet seg til en rekke konserter som resulterte i live-plata Blå Tåget på Fågel Blå. Siden skjedde ingenting før 1996 da en rekke konserter på Mosebacke vekte tanken om å lage en ny plate. Det fantes et titalls nyskrevne låter, og flere kom til før de nok en gang gikk inn i MNWs studio i Waxholm.
Medlemmene i Blå Tåget er de samme som på 1970-tallet: Bengtsson (til sin død i 2005), Berger, Nylén, Rasmusson, Westling, Yman og av og til de Geer. Den mest kjente sangen deres er trolig «Den ena handen vet vad den andra gör», som Ebba Grön gjorde en kjent versjon av under tittelen «Staten och kapitalet».
Fulcher av Chartres
Fulcher av Chartres (født en gang rundt 1059 i eller i nærheten av Chartres, død 1127) var en fransk, latinsk krønikeskribent under det første korstoget.
Feltprest
Fulcher ble utpekt som feltprest av Balduin I av Jerusalem i 1097 noe som tyder på at han hadde fått utdannelse som prest, mest sannsynlig i Chartres i Frankrike. Han var imidlertid ikke et medlem av ordenskapittelet ved katedralen ettersom hans navn ikke opptrer i listene ved Notabilitetene av Kirken for Vår Frue av Chartres.
Detaljene fra konsilet i Clermont i hans historie antyder at han deltok ved rådet personlig, eller kjente en som gjorde det, kanskje biskop Ivo av Chartres som også påvirket Fulchers meninger om kirkereformer og kontroversen med Investiturstriden med Det hellige romerske rike.
Fulcher var en del av omgangskretsen til grev Stefan av Blois og Robert Curthose av Normandie som i 1096 dro sørover med en hær gjennom Frankrike og Italia, krysset grensen til Østromerriket fra Bari og nådde Konstantinopel i 1097 og slo seg der sammen med andre hæravdelinger fra det første korstoget. Fulcher reiste gjennom Lilleasia til Marash, kort tid før hæren nådde Antiochia ved Orontes i 1097 hvor han ble feltprest for Balduin. Han fulgte sin nye herre etter at Balduin forlot hovedhæren til Edessa hvor Balduin grunnla grevskapet Edessa.
Krønike
Fulcher begynte sin krønike tidligst i 1100, eller senest våren 1101, i en versjon som ikke har blitt bevart, men som ble fraktet til Europa i løpet av hans levetid. Denne versjonen ble fullført en gang rundt 1106 og ble benyttet som en kilde av Guibert av Nogent, en samtidig av Fulcher i Europa.
Han begynte sitt verk ved å bearbeide sine reisekamerater som sikkert inkluderte Balduin. Han hadde mist et bibliotek i Jerusalem til sin disposisjon og hvor han hadde tilgang til brev og andre dokumenter fra korstoget. I dette biblioteket må Historia Francorum av Raimond av Aguilers og Gesta Francorum ha vært tilgjengelige ettersom de tjente som kilder for det meste av den informasjonen som han ikke personlig var øyevitne til.
Fulcher delte sin krønike i tre bøker: Bok I beskrev forberedelsene til det første korstoget i Clermont i 1095 fram til erobringen av Jerusalem og etableringen av kongedømmet Jerusalem ved Godfred av Bouillon. Det inkluderte en entusiastisk beskrivelse av Konstantinopel. Den andre boken beskrev gjerningene til Balduin som etterfulgte Godfred og var konge av Jerusalem fra 1100 til 1118. Den tredje og siste boken rapporterte om livet til kong Balduin II inntil 1127 da det var pest i byen og hvor Fulcher tilsynelatende døde. Den andre og den tredje boken ble skrevet fra en gang rundt 1109 og til 1115, og fra 1118 og til 1127, satt sammen til en andre utgave av Fulcher selv.
Bezirk Leipzig
Bezirk Leipzig var et av 14 distrikter (Bezirk) i Den tyske demokratiske republikk (DDR). Det ble opprettet under forvaltningsreformen i DDR i 1952, og eksisterte frem til oppløsningen av DDR i 1990. Dets administrative senter var Leipzig.
Administrativ inndeling
Bezirk Leipzig var inndelt i en bykrets og 12 landkretser:
Ved oppløsningen av DDR sommeren 1990 ble Bezirk Leipzig oppløst. Kretsene Altenburg og Schmöll ble en del av Thüringen, mens de andre kretsene ble en del av Fristaten Sachsen. Under kretsreformen i Sachsen i 1994 og 1996 og i Thüringen den 1. juli 1994 ble kretsene slått sammen til større administrative enheter.
Maydolong
Maydolong er en kommune i provinsen Eastern Samar på Filippinene. Under folketellingen i 2000 kom man til et befolkningstall på 11 741 i 2 225 husstander.
Barangayer
Maydolong er inndelt i 20 barangayer per 30. september 2019.
687 Tinette
687 Tinette er en hovedbelteasteroide. Den ble oppdaga den 16. august 1909 av Johann Palisa fra Universitäts-Sternwarte Wien i Wien. Bakgrunnen for navnet er ikke kjent.
Saigon (elv)
Saigon er den største elven i den sørøstlige delen av Vietnam. Den har sitt navn etter det gamle navnet på Ho Chi Minh-byen, som inntil 1975 het Saigon. Elven har i århundrer vært en viktig handelsrute gjennom Vietnam.
Kunst nå
Kunst nå er et norsk kulturmagasin som gikk på NRK1 fra 2000 til 2001. Programserien hadde som mål å speile mere enn bare bildekunst, litteratur og scenekunst. I tillegg ble arkitektur, design og til dels også film samt andre kulturaktiviteter som programmets reportere følte de kunne lage spennende historier av, tatt opp. Det var i alt åtte selvstendige videojournalister (kalt kulturdetektiver) som lagde reportasjer fra både Norge og utlandet. Programmer gikk på tirsdager.
Reporterne i serien var Ketil Kern, Ninja Benneche, Inger Marie Hansen, Odd Syse, Ingerid Nordstrand, Vincent Patrick Reilly, Marit Christina Lie og Arild Jonsjord. Bjørn Hulleberg var redaksjonsleder.
Drammen River Rats
Drammen River Rats offisielt Drammen Ishockeyklubb stiftet i 1995, er en ishockeyklubb fra Drammen. Hjemmebane er Holmen Ishall i Asker. Klubben har aldersbesemte lag, og har hatt et lag i 4. divisjon, avd. Øst, fram til 2011/12 sesongen, og fikk spille i Holmen Ishall.
Dagen
Dagen er en avis som kommer ut i Bergen i Hordaland. Avisen kom ut med sin første utgave i 1919. Avisen utkommer seks dager i uken. Avisen har en tydelig kristen profil, samtidig som den har vært tydelig i samfunnsdebatten.
Johan Vestly
Johan Vestly (født 24. november 1923, død 28. november 1993) var en norsk billedkunstner, illustratør og filmskaper. Foreldrene var Toralf (1892–1942) og Milly Vestly (1892–1977). Han er først og fremst kjent for å ha illustrert sin kone Anne-Cath. Vestlys barnebøker.
Dallas Long
Dallas Crutcher Long III (født 13. juni 1940 i Pine Bluff i Arkansas) er en tidligere amerikansk kulestøter.
Johan Vestly
Johan Vestly studerte ved tegnelinja på Statens håndverks- og kunstindustriskole og på Bjarne Engebrets malerskole. Han var også elev hos Erling Merton, og studerte i Paris i 1949. Johan Vestly debuterte på høstutstillinga i 1947. Han utførte blant annet teaterdekorasjoner til Studioteatret, Oslo Nye Teater og Riksteatret. Johan er imidlertid mest kjent for samarbeidet med Anne-Cath. Vestly, som han giftet seg med i 1946. Han illustrerte alle barnebøkene hennes inntil han døde. Den første boka var Ole Aleksander Filibom-bom-bom (1953). Dessuten lagde de sammen filmmanus til Barne-TV-programmene om Kanutten tidlig på 1960-tallet og seks fjernsynsfilmer om Guro. Johan Vestly illustrerte også enkelte av Alf Prøysens utgivelser.
Dallas Long
Under OL 1960 i Roma kom Long på tredjeplass, etter landsmennene Bill Nieder og Parry O'Brien. Fire år senere, under OL 1964 i Tokyo støtte han 20,33 m, og tok dermed gull.
Johan Vestly
Johan Vestly mottok Kultur- og kirkedepartementets illustrasjonspris for barnebøker i 1964 og 1976, sist for arbeidet med Guro og nøkkerosene. Han lagde også mange dyreprogrammer for fjernsyn, filmen om Sondre Norheim og dokumentarprogrammer om flere kunstnere.
Dallas Long
Han vant sølv i kulestøt under de Panamerikanske leker 1959 i Chicago.
Johan Vestly
Hans tegninger til Mormor og de åtte ungene ble brukt på to julefrimerker i 2010.
Dagen
Den hadde navnet Dagen Magazinet i tre år mellom 2008 og 2011 som følge av en fusjon mellom Dagen og Magazinet i 2008. De to avisene startet samarbeidet i 2007 med helgesatsningen Velsignet Helg, et prisvinnende magasin. I februar 2007 kjøpte Dagen 34 prosent av aksjene i Magazinet, og avisene etablerte et felles annonseselskap. I mai etablerte avisene det felles lørdagsbilaget Velsignet Helg.
Drammen River Rats
Historie
Klubben ble etablert i 1995 av Tom Arne Winnæss. Startet i 4. divisjon og rykket opp til 3. divisjon sesongen 96/97.
Dagen
Ansvarlig redaktør er siden 2010 Vebjørn Selbekk. Da han ble permanent ansatt i stillingen, ble det også kjent at avisen gikk tilbake til bare å hete Dagen fra 2011. Ellers har speselt Arthur Berg og Finn Jarle Sæle vært markerte redaktører.
Drammen River Rats
Historie
Sesongen 02/03 vant Drammen Ishockeyklubb serien i 3. divisjon og rykket opp i 2. divisjon 03/04. Har ellers vekslet på plasseringer fra topp til bunn i 3. divisjon.
Hjemmebanen til Drammen Ishockeyklubb
Drammen har ingen ishall, og Drammen River Rats måtte spille på løkka. Ellers måtte de bruke ishaller andre steder som Vinterbro Ishall, Holmen Ishall og Jar Isforum.
Dagen
Dagen er blant de avisene som mottar mest statsstøtte. For 2015 var produksjonstilskuddet 18,7 millioner, for 2016 vel 16,5 millioner.
Drammen River Rats
Hjemmebanen til Drammen Ishockeyklubb
Siden 1986 er det jobbet med å få en ishall i Drammen by. Drammen er til dags dato (2021) Europas eneste by med over 101 000 innbyggere uten en ishall. Drammen Ishockeyklubb eksisterer enda etter 17 år med trening utenbys, men dessverre er junior avdelingen blitt lagt ned grunnet at Drammen River Rats ikke har noe eget anlegg. Juniorer har blant annet bytte klubb til Frisk Asker Ishockey og Holmen Red Eagles
Dagen
Avisen er av Pressens faglige utvalg felt to ganger for brudd på god presseskikk.
Historie
Dagen er en av Norges eldste kristne dagsaviser og ble etablert i 1919. Den blir utgitt i Bergen. Dagen hadde sitt utspring i bedehusmiljøet, og Norsk Luthersk Misjonssamband og Indremisjonsforbundet (med forgjengere) har gjennom historien vært store eiere. Indremisjonsselskapet ønsket i 1925 å flytte utgivelsessted til Oslo, men dette ble avvist av avisen.
Dagen opparbeidet seg en stadig sterkere posisjon i 1930-årene, og mot slutten av tiåret var opplaget på 13,000 eksemplarer. Andre verdenskrig skulle imidlertid føre til at opplaget falt kraftig. Avisen ble stoppet i 1942 på grunn av at den ikke passet den tyske okkupasjonsmakten. Først ble utgivelsesfrekvensen redusert til en utgave i uken, men i mai dette året stoppet utgivelsen helt opp.
9. mai 1945 kom Dagen ut med en stor tittel: «No er det i Noreg atter dag». Det stod videre «tyskerne kapitulerte i natt». I årene etter krigen fikk avisen et voldsomt oppsving og hadde på det meste et opplag på 18,000 på slutten av 1940-årene, det høyeste Dagen har hatt.
I 1956 sa både Odd Strand og Arthur Berg opp som redaktører som følge av en konflikt om rollefordelingen dem imellom. Berg kom imidlertid tilbake til avisen i 1957, da som redaktør sammen med Finn Wiig Sjursen.
Berg ble en markant redaktør i Dagen og ble spesielt synlig i den norske samfunnsdebatten i 1970-årene som følge av striden om Norges tilknytning til EF og diskusjonene om selvbestemt abort.
Opplag
Bekreftede netto opplagstall fra Mediebedriftenes Landsforening:
Dallas Long
Han satte verdensrekord med 20,68 m i 1964.
Fugo
Fugo-bombene var Japans hemmelige våpen under andre verdenskrig. Den bestod av en hydrogenballong med en antipersonellbombe under. Den var beregnet slik at gassen skulle antenne og ballongen brenne opp ved vestkysten av USA. Japanerne bygget rundt 15 000 slike fugoer under krigen, men de sendte bare i vei 9 300. Man er ikke helt sikre men man regner med at rundt 300 kom frem i USA og Canada. De eneste ofrene for fugoene var en kvinne og fem barn som var på piknik.
Johan Vestly
Johan og Anne-Cath. Vestly fikk to sønner, Jo (født 1948) og Håkon (født 1957).
Fugo
Når amerikanerne først hørte om bombene trodde de ikke på det. Den oppfatningen skiftet fort når de begynte å finne et par brukte eksemplarer. Men det var ikke antipersonellbomber amerikanerne var redde for, men derimot muligheten for å bruke ballongene til bakteriologisk og kjemisk krigføring.
Ballongene var omtrent 32 meter i diameter og inneholdt 5791 m³ hydrogen. Man regner med at flesteparten av UFO-observasjonene i USA i siste halvdel av 1940-årene var Fugoer.
FLK «Salvestria»
FLK «Salvestria» var et flytende hvalkokeri tilhørende Christian Salvesens selskap South Georgia Co Ltd. Hun ble bygget i 1913 som det kombinerte passasjer- og lasteskipet DS «Cardiganshire» for Royal Mail Lines Ltd, London. «Cardiganshire» ble disponert av Shire Lines og gikk i trafikk på Det fjerne østen.
I mai 1929 ble skipet solgt til South Georgia Co og ombygget til hvalkokeri med opphalingsslipp. Hun ble omdøpt FLK «Salvestria» og var i praksis søsterkskipet til FLK «Sourabaya», eks. DS «Carmarthenshire» (1915). «Salvestria» ble satt inn i pelagisk fangst i Vest-Antarktis i sesongene 1929/30 til 1939/40 og ved Peru somrene 1936 og 1937.
Sverre Schjeldsøe var kaptein og bestyrer fra 1932 til 1935. Resultatene for disse tre antarktiske sesongene ble hhv. 130 000, 105 000 og 120 000 fat (alle år etter kvotefangst).
Under andre verdenskrig ble «Salvestria» satt inn i tankfart, men allerede 27. juli 1940 gikk hun på en mine ved Firth of Forth og forliste. Blant de omkomne var det syv nordmenn.
Gulag (andre betydninger)
Gulag kan vise til:
Urho
Urho, Orho eller Orku (kinesisk: 乌尔禾区; pinyin: Wū'ěrhé Qū; uigursk: ئورقۇ رايونى / Orku Rayoni) er et distrikt i byprefekruyret Karamay i den autonome region Xinjiang i Folkerepublikken Kina. Folketallet var i 2002 på rundt 10,000 innbyggere.
I Urho ligger «spøkelsesbyen» eller «spøkelsesslottet», et svært område på 30 kvkm der vinden har erodert høyder og koller slik at de fremstår, med litt fantasi, som pagoder, templer, pyramider, dyr og alskens andre formasjoner.
Samferdsel
Kinas riksvei 217 løper gjennom området. Den begynner i Altay og ender i Kuqa, begge i Xinjiang.
Genealogisches Handbuch des Adels
Genealogisches Handbuch des Adels (GHdA, ), opprinnelig utgitt som Gothaischer Genealogischer Hofkalender av Justus Perthes, senere Gothaisches Genealogisches Taschenbuch, og kort kalt Gothaen (se egen artikkel), er en adelskalender som omfatter alle fyrstelige, grevelige, friherrelige og bebetitlede hus fra det tidligere tysk-romerske rike, dvs. det nåværende Tyskland, Østerrike, Sveits, Nederland, Belgia, Luxembourg, Tsjekkia (Bøhmen og Mähren), Slovenia, størstedelen av Italia og deler av dagens Frankrike (Lothringen, Elsass, Burgund), de baltiske stater, samt områder som nå ligger i Polen (Schlesien, Pommern og alle tidligere prøyssiske territorier).
Malév Hungarian Airlines
Malév Hungarian Airlines (Magyar Légiközlekedési Vállalat) var et ungarsk flyselskap. Det ble stiftet i 1946 og var det nasjonale flyselskapet i Ungarn. Selskapets hovedkontor lå i Budapest. Malév var fra 2007 medlem av oneworld-alliansen.
Flyflåten til Malév besto av 22 fly, og selskapet opererte ved 50 forskjellige destinasjoner. Selskapet innstilte alle sine flyvninger 3. februar 2012 av forretningsmessige grunner.
Historie
I slutten av januar 2012 annonserte Malév at selskapet ikke lenger hadde mulighet til å finansiere sin aktivitet, og ba om subsidier fra ungarske myndigheter. 3. februar 2012 opphørte alle aktiviteter i selskapet.
Flåte
Malévs flåte inneholdt følgende fly februar 2007:
Rutesamarbeidsavtaler
Malév har rutesamarbeidsavtaler med følgende selskaper:
Folkenborg
Folkenborg er et tettsted sørvest for Mysen, i Indre Østfold kommune i Viken. Kong Håkon IV Håkonsson ble født på Folkenborg i 1204. Folkenborg museum og Folkenborg Hestesenter ligger her. Det er prosjektert ny vei i bru over Mysenelva, og den vil gjøre Folkenborg i mye høyere grad en del av Mysen. Folkenborg hører tradisjonelt til Eidsberg.
686 Gersuind
686 Gersuind er en hovedbelteasteroide. Den ble oppdaga den 15. august 1909 av August Kopff fra Landessternwarte Heidelberg-Königstuhl i Heidelberg. Den er oppkalt etter tittelpersonen i Gerhart Hauptmanns skuespill Gersuind.
1888 Zu Chong-Zhi
1888 Zu Chong-Zhi er en hovedbelteasteroide. Den ble oppdaget 9. november 1964 av Purple Mountain Observatory ved Purple Mountain Observatory i Nanking.
Alvøen
Alvøen er et gårdsnavn og stedsnavn i Laksevåg bydel i Bergen. Alvøen er et av landets eldste og best bevarte industristeder og har fabrikk-bygninger, Alvøen hovedbygning og et førtitalls små og velholdte arbeiderboliger fra 1800-tallet. Alvøen skole ligger i området.
Alvøen ligger ved Vatlestraumen helt vest i Bergen kommune, der lasteskipet MS «Rocknes» gikk på grunn og kantret i januar 2004. Havaristen ble slept til Alvøen, stabilisert og delvis undersøkt, før den ble tatt til CCB-basen ved Ågotnes på Sotra for videre undersøkelser og snuoperasjon.
Alvøen grunnkrets i Bergen kommune hadde 683 innbyggere 1. januar 2012, et landareal på 2,78 km² og 0,81 km² ferskvann.
Historie
I 1626 ble det ble startet både kruttmølle og kornmølle på stedet. Senere ble det satt i gang produksjon av salpeter, linolje og «forkaker» (dyrefôr en fikk fra å presse olje ut fra restprodukter fra planter eller dyr), «valketøy» og papir. Der har også vært skipsverft i den lune Alvøpollen.
Kruttverket, som var ryggraden i lokalsamfunnet, ble nedlagt i 1880-årene etter at dynamitten var oppfunnet
I 1983 ble arbeiderhusene regulert som verneverdig spesialområde. Papirfabrikken eide dem inntil 1981, men de er nå blitt for det meste til tidligere ansatte og deres etterkommere. De fleste av husene er i dag restaurert.
Alvøens Papirfabrik AS
Etter at Alvøens Papirfabrik AS hadde produsert papir i Alvøen siden 1797, stanset papirmaskinene for godt i 1981. Fabrikken var da landets eldste papirfabrikk. Alvøen var kjent for å levere høyeste kvalitets finpapir til dokumenter, protokoller, traktatpapir, sjekker, og ikke minst seddelpapir til Norges Bank. En av Alvøens to papirmaskiner finnes i dag på Norsk Teknisk Museum
Alvøens finpapir og «bøttepost 1797» leveres fortsatt til norske kunder. Fra 1981 av produseres spesialitetene etter avtale på en hollandsk papirfabrikk.
Fabrikkbygningene skriver seg fra ulike tider i denne 350 år lange industrihistorien. De eldste er smien med tykke, kalkede steinmurer, og kontorbygningen fra ca. 1730 som i dag er en interiørbutikk. «Snekkeriet» eller «hengeriet» var opprinnelig et papirtørkehus.
Alvøen Gamle Mølle AS er en direkte fortsettelse av Alvøens Papirfabrik AS, og skiftet til dette navnet i 1998.
Aksjeselskapets formål i dag er å drive eiendommen i Alvøen best mulig innenfor eksisterende rammer, og så langt som mulig å restaurere og oppgradere industribygningene slik at disse tilpasses moderne behov for leietakere.
Selskapet har vannrettighetene for Småvatnet («Småvannet») og Storavatnet («Storevannet») etter en avtale som stammer fra 1883. I 1799 anla fabrikken de første stemmer eller demninger i de to innsjøer for å øke kapasiteten. I dag er årlig normalt tilsig ca. 9 mill. m3, og vannet benyttes i hovedsak til smoltoppdrett i regi av Firda Settefisk Alvøen AS som leier lokaler fra Alvøen Gamle Mølle AS.
Alvøen hovedbygning
Alvøen hovedbygning er det staselige direktørhuset og ble åpnet som museum i 1983, i regi av Vestlandske kunstindustrimuseum, men er i dag administrert av Bymuseet i Bergen. Bygningen ble oppført på 1790-tallet og fikk sin nåværende form etter en ombygning i 1830. I 1931-32 ble det utvidet og modernisert. Huset har vært fredet siden 1923.
Huset har en rekke gjenstander etter familien Fasmer som har eid Alvøen siden 1744 og bygget opp bedriftene. Her finnes møbler fra 1700- og 1800-tallet, et porselenskammer med kinesisk porselen, franske landskapstapeter med jaktscener og en rekke andre gjenstander.
Siden 1999 har det blitt arrangert sommerkonserter på plenen ved Alvøen hovedbygning.
Alvøen ferjekai
På Alvøen er det en ferjekai som ble nedlagt i 1996 da Bjorøytunnelen åpnet og sambandet Alvøen-Bjorøyhavn ble nedlagt. Herfra gikk det også ferje til Brattholmen på Sotra frem til 1972 da Sotrabrua åpnet.
Bispegata (Trondheim)
Bispegata (1–20) er en gate i Midtbyen i Trondheim som strekker seg vestover fra Kjøpmannsgata langs Nidarosdomen og mot Kalvskinnet og Elvegata. Gaten ble anlagt etter byreguleringsplanen av Johan Caspar de Cicignon fra 1681, og fikk med kongelig approbasjon navnet Østre gate. Gaten gikk under dette navnet helt til 1886, da den fikk sitt nåværende navn på grunnlag av at bispegården lå i tilknytning til Bispegata.
Danuta Hübner
Danuta Maria Hübner (født 8. april 1948 i Nisko i Polen) er en økonomiprofessor, diplomat og polsk og europeisk politiker. Fra 2004 til 2009 var hun kommissær med ansvar for regionalpolitikk i Europakommisjonen. Fra 2009 til 2014 var hun medlem av Europaparlamentet, og hun ble igjen innvalgt i 2019.
Hübner tok i 1974 doktorgraden i økonomi ved Handelshøyskolen i Warszawa. Hun har fra 1971 vært tilknyttet samme institusjon, fra 1992 som professor. Fra 1991 til 1994 var Hübner visedirektør for Institutt for utvikling og strategiske studier i Warszawa. Tidlig i sin karriere hadde Hübner forskningsopphold ved Universidad Autonoma i Madrid og ved University of Sussex. Hübner var i årene 1988 til 1990 Fulbright-stipendiat ved University of California, Berkeley.
Danuta Hübner ble i 2005 tildelt en æresgrad i rettsvitenskap fra University of Sussex.
Danuta Hübner har to døtre.
Alfaset krematorium
Alfaset krematorium er Oslos eneste krematorium beliggende på Alfaset Gravlund og Kapell. Anlegget er med sine fire ovner ett av Nordens største og mest moderne krematorier.
Krematoriet er tegnet av arkitektene as, i samarbeid med Dyrvik Arkitekter og  Grindaker Landskapsarkitekter og ble ferdigstilt sommeren 2009. De vant i 2006 en åpen nordisk konkurranse om nytt krematorium på Alfaset gravlund.
Den nye bygningen består av en rektangulær hovedkropp som skyter ut av terrenget mot sørvest og danner en lang skjerm mellom gravlunden og Nedre Kalbakkvei. Det eksisterende kapellet ligger inntil og danner en hyggelig forplass. Krematoriet inneholder kjølerom, visningsrom, administrasjon, ovnsrom, urnelager, askeberedningsrom, samt lager, teknisk rom og diverse rom for de ansatte.
Historie
Bystyret i Oslo vedtok våren 2007 å bygge nytt krematorium på Alfaset gravlund. Bakgrunnen er at Statens forurensningstilsyn ikke lenger godkjente at de to eksisterende krematoriene, Østre krematorium og Vestre krematorium for videre bruk. De ble derfor nedlagt, og all kremasjon i Oslo ble avgjort flyttet til Alfaset. Vedtaket var noe omdiskutert i forhold til de mengder utslipp av kvikksølv dette kunne medføre, og fungerende prost i Østre Aker prosti, Ola Beisvåg mener at forholdene ikke lå til rette for en tradisjonell seremoni med senking av kisten.
Grand Theft Auto: Vice City
Grand Theft Auto: Vice City er et amerikansk tredjepersons actionspill, og er det fjerde spillet i Grand Theft Auto-serien.
Spillet ble lansert i USA 27. oktober 2002 for PlayStation 2, og ble senere lagd til Xbox og PC i 2003. iOS og Android i 2012 for å feire 10-årsjubileum av spillet. Vice City ble etterfulgt av Grand Theft Auto: San Andreas og etterfulgte Grand Theft Auto III .
Setting
Til fots kan spilleren gå / løpe og hoppe, samt bruke våpen og grunnleggende hånd-til-hånd-kamp. Spilleren kan kjøre en rekke forskjellige kjøretøy, for eksempel bil, båt, fly og helikopter, vannscooter eller motorsykkel.
Handling
Handlingen er lagt til 1984, og spilleren får rollen som Victor "Vic" Vance stasjonert ved en militærbase kalt Fort Baxter. For å samle inn penger til medisiner for å hjelpe sin syke bror Pete, godtar Vic å hjelpe sin korrupte overordnede, sersjant Jerry Martinez. Spilleren blir dermed involvert i byens narkotika-handel, samtidig som han bistår en eksentrisk krigsveteran Phil Cassidy med en rekke andre oppdrag. Etter at en narkotika-handel går fullstendig galt, legger Martinez alt ansvaret på Vic. Som resultat blir Vic anklaget for forræderi, og blir sparket ut av militæret.
Vic begynner deretter å arbeide mer for Phil, i bytte mot et sted å bo. Martinez ansetter dem igjen for å gjøre arbeid for ham, men til slutt forråder han dem igjen. I mellomtiden arbeider Vic også for Phils svoger Marty Jay Williams, leder for Trailer Park Mafia, som Vic dreper, tar kontroll over gjengen og endrer navnet deres til Vance Crime Family. Han får i tillegg hjelp fra sin bror Lance for å ta mer kontroll fra andre rivaliserende gjenger, og øke deres egen makt. Men de blir også kidnappet av ett par andre kriminelle: Mendez-brødrene, Armando og Diego. Vic blir også introdusert for Ricardo Diaz, en narkotika-baron som forsøker å overta Mendez-brødrenes virksomhet. Han sysselsetter Vic og Lance til en rekke lyssky jobber.
Stemmer
Flere kjente skuespillere har gitt stemmer til rollefigurer i spillet. Philip Michael Thomas, som spilte «Ricardo Tubbs» i TV-serien Miami Vice, gir stemme til «Lance Vance», og William Fichtner låner stemme til den nervøse advokaten til hovedfiguren Tommy Vercetti.
Nibe
Nibe er en by i Aalborg kommune i Region Nordjylland (tidligere Nordjyllands amt), ved sundet Limfjorden. I tiden 1970-2007 var byen administrasjonssenteret i Nibe kommune.
Nibe er et gammelt bosted med en sentral katedral fra 1400-tallet, Nibe Kirke. Inne i kirken er noen av Nordens flotteste freskomalerier, blant annet det eldste kjente freskomaleriet av Frans av Assisi nord for Alpene.
Byen oppstod på 1300-tallet, men sin egentlige betydning fikk den først på 1500-tallet, i takt med sildefiskets økende betydning. Nibe nevnes som kjøpstad i 1536. I 1551 befalte kong Christian 3 at det skulle bygges en salterbod, hvor de kongelige saltere kunne bo. De skulle kjøpe opp sild til slottene og marinens skip. I hele senmiddelalderen gikk byen opp og ned med det danske sildefisket. Nibe fikk et særlig sterkt oppsving gjennom sildefisket fra 1680-årene. I 1727 ga Kong Frederik 4 fulle kjøpstadsprivilegier til Nibe.
Nibe var fra 1899-1969 stasjonsby på Aars-Nibe-Svenstrup Jernbane, en linje under Aalborg Privatbaner. Byen er åsted for en musikkfestival, Nibe Festival, også kjent som Den lille fede.
Blå Kors Speidere
Blå Kors Speiderne er et eget korps tilknyttet Norges speiderforbund.
Forskjellen på BK-Speidere og andre speidere er at BKS arbeider for en rusfri livsstil ved å tilby aktiviteter i et rusfritt miljø, samt hjelpe til en kristen tro. BK-Ungdom (BKU) ønsker å påvirke samfunnsutviklingen med fokus på avhold fra rusmidler.
Blå Kors Speiderne er tilknyttet, og direkte underlagt, Blå Kors Ungdom. BKU er igjen underlagt Blå Kors Norge, som er tilknyttet Blå Kors Internasjonale Forbund.
Blå Kors Speiderne er bygget opp på samme måte som andre speidergrupper med:
Ulvunger og Meiser samt Småspeiderne tilhører flokken. Stifinnerne og vandrerne danner troppen or Roverne danner et roverlag. Disse styres av en gruppeledelse som består av gruppeleder og -assistent, lagleder og-assisten, troppsleder og -assistent og flokkleder og -assistent.
Symbolikk
Logoen er et blått kors på hvit bakgrunn, i samme proposisjoner som logoen til Røde Kors. Merket er inspirert av hjelpeorganisasjonen Røde Kors. Korset symboliserer det kristne verdigrunnlag. Blåfargen symboliserer avholdsarbeidet.
Avholdsarbeid
Norges speiderforbund og Blå Kors Speiderne har felles plattform i forhold til rusmidler og verdigrunnlag i speiderarbeidet. I tillegg ønsker BKS at flest mulig speiderledere undertegner avholdsløftet.
Speidergrupper
Blå Kors ble stiftet i 1877 i Sveits av presten Louis Rovhat. 43 land over hele verden er med i Blå Kors, med om lag 250.000 medlemmer.
I 1906 stiftet sogneprest Ole Theodor Moe Blå Kors i Norge.
1918 ble den første speidergruppen startet i Bergen. På 70-tallet var antall Blå Kors-speidere over 500.
I 2003 er det 5 speidergrupper på Sørlandet/Bergen med om lag 230 medlemmer.
Danmarks Adels Aarbog
Danmarks Adels Aarbog (DAA) er utkommet siden 1884, og utgis av den private Dansk Adels Forening. Boken inneholder omfattende slektsoversikter over ca. 725 danske adelsslekter og norske slekter adlet av de dansk-norske unionskongene. Foruten stamtavlene inneholder hvert bind oversikter over nålevende medlemmer av ca. 200 gjenværende adelsslekter, såkalte «presenslister». I boken er også tatt med nålevende personer i noen norske slekter som stammer fra personer adlet av unionskongene. Boken anser disse for å være adelige i Danmark, uansett om de adelige særrettigheter ble opphevd i Norge ved lov av 1821. De adelige særrettigheter er for øvrig opphevd også i Danmark.
Flere av stamtavlene over norske slekter i de eldre utgavene av årboken, har ved senere kritisk slektsforskning vist seg å ikke være holdbare. Nyere stamtavler er mer pålitelige.
Mercedes (Eastern Samar)
Mercedes er en kommune i provinsen Eastern Samar på Filippinene. Under folketellingen i 2000 kom man til et befolkningstall på 4 857 i 945 husstander.
Danmarks Adels Aarbog
Bokens slektsoppstillinger følger prinsippet om avstamming gjennom mannslinjer, det såkalte «agnatiske» prinsipp. Den tar ikke med etterkommere i kvinnelinjer fra adlete personer, og den anser en slekt for «utdødd» hvis den bare har etterkommere gjennom kvinneledd. Boken tar heller ikke med personer som er adoptert av adelige.
Mercedes (Eastern Samar)
Barangayer
Mercedes er inndelt i 16 barangayer per 30. september 2019.
Danmarks Adels Aarbog
Boken har ikke med de såkalt «rangadelige» slektene, det vil si slekter som stammer fra personer som fikk arvelig adelskap fordi de hadde en høy rangplassering i eneveldets embetsverk.
Hvert bind har et oppdatert register over de slektene det er stamtavler for. Registeret ble revidert i årgangen 2012-14. De fleste bind har et avsnitt med nye rettelser og tilføyelser til tidligere stamtavler.
Sterlings destinasjoner
Dette er en liste over destinasjoner som Sterling Airlines fløy til, før selskapet gikk konkurs 29. oktober 2008:
Stuping under Panamerikanske leker 1951
Stuping under Panamerikanske leker 1951 ble arrangert i Buenos Aires i Argentina fra 25. februar til 3. mars 1951. Det var sviktstup og tårnstup for både menn og kvinner. USA ble beste nasjon foran Mexico de vant to gullmedaljer hver.
Furuset Ishockey
Furuset Ishockey (stiftet 1914) er en norsk ishockeyklubb fra Furuset i Oslo. Klubben er en del av Furuset Idrettsforening og er populært kalt «FIF», også kalt «Ulvene fra Groruddalen». Klubbens hjemmekamper spilles i Furuset Forum siden 1998, som har en tilskuerkapasitet på 1 200. Klubben befinner seg i siden sesongen 2022/23 i 1. divisjon.
Klubben har fostret hockeyspillere som Bjørn «Botta» Skaare, Ole Eskild Dahlstrøm, Petter Salsten og Leif Solheim.
Fra 30-tallet og til 70-tallet var Furuset en av de største i Norge
Furuset er en av de eldste ishockeyklubber i Norge helt tilbake til 1935 og spilte Furuset da på øverste nivå i Norge fra 1934/35 sesongen og deltok NM i ishockey 1935 som var Norges første NM. Gjennom flere epoker har Furuset laget sitt navn som en av de største hockeyklubber i Norge. Som en av grunnleggerne av norske ishockey, hadde de et forsprang på mange motstandere.
1977 til 1993 den nye gullaldre
Det var ikke før slutten av 1970-tallet at Furuset gjenoppstod som en storhet. Furuset ble seriemestere for første gang i sesong 1978/79. Etter å ha klart opprykk til den øverste ligaen på slutten av syttitallet, vokste en fin gruppe med unge spillere, som blomstret i rampelyset i eliteserien. Ingen av dem større enn Bjørn Skaare og Ketil Aurstad, Skaare som den første norske til å spille i NHL. Han ledet laget til det norske mesterskapet i 1980 etter 4-2 over Vålerengen. Furuset ble både seriemester og vant NM i ishockey 1983, med nok en stor generasjon av spillere på gang. Sesongen 1989/90 inngikk Manglerud Star og Furuset Ishockey et samarbeid på A-lagsnivå som ble kalt "Oslo hockey". Dette ble en sportslig suksess, hvor elitelaget Furuset ble Norgesmestre og farmerlaget Manglerud Star fikk bedre tabellplassering enn på mange år, Samarbeidet med Manglerud Star varte bare en sesong. Furusets siste mesterskap kom i 1990 med spillere som Petter Salsten, Ole Eskild Dahlstrøm og Steve Allman som de ledende spillerne.
1993-2006 slitere
Etter suksess tidlig på nittitallet, som kulminerte med en opptreden som endte med tap i finalen mot Vålerenga i 1993, sto Furuset overfor en økonomisk krise og Furuset rykket ned i 1 divisjon. Furuset gikk på ny inn i samarbeide med Manglerud Star. Denne gang under navnet Spektrum Flyers. Samarbeidet holdt i to sesonger og i 1996 var Furuset tilbake i eliteserien. Den 2. september 1998 ble Furuset Forum åpnet Spill i eliteserien det holdt noen sesonger før nedrykk og konkurs ble resultatet i 2003.
2006-2009 Siste gang i Eliteserien
Et nytt Furuset gjenoppsto og sesongen 2006/07 rykket Furuset opp til UPC-ligaen igjen med stor optimisme. I NM i ishockey 2007 spilte Furuset kvartfinale mot «rival» Vålerenga, Vålerenga gikk videre uten noe spesiell motstand fra Furuset (4-0 i kamper). Dette er siste gang Furuset har spilt en kvartfinale. I desember 2008 annonserte klubben at de var på randen av konkurs, at de hadde informert alle spillerne om at de ikke lenger kontraktsmessig var forpliktet til å bli i klubben og at utstedelse av lønn var i fare. Furuset rykket ned fra GET-ligaen 2008/09 med bare seks poeng på 45 kamper etter å ha fått ti poeng i trekk for økonomisk rot.
2009- tilbake i 1. divisjon
Furuset var tilbake i 1. divisjon etter nedrykk før 2009\10 sesongen. Furuset har stort sett ligget nederste halvdel av tabellen gjennom hele 2010-tallet, og har ikke greid å ta mye poeng. Etter 2015\16 sesongen måtte Furuset sitt a-lag kvalifisering til 1. divisjon, Furuset sikret plassen sin.
Etter 2021\22 sesongen måtte A-laget til Furuset spille kvalifisering til 1. Divisjon. Furuset havnet på en 3. plass og måtte ned i 2. divisjon. Men eltelaget til Haugesund gikk konkurs og Furuset fikk beholde plassen sin i 1. Divisjon.
Hjemmebanen til Furuset
Hjemmebanen til Furuset er Furuset Forum, før 1998 spilte Furuset Ishockey sine hjemmekamper i Furuset ishall før det igjen Furusetbobla. Men har også brukt Jordal Amfi, Lørenskog Ishall, Oslo Spektrum, Gjøvik Fjellhall, Grünerhallen og Manglerud Ishall.
Rivaler til Furuset
De største rivalene til Furuset var Vålerenga. På 80-tallet og begynnelsen av 1990-tallet var oppgjørene mellom de to laga fra Oslos østkant obligatoriske. 2000 stykker ble stående utafor Jordal Amfi, inne var det 6000-7000. Det var alltid fullt. Folk sto der det var plass.
Ship Simulator 2008
Ship Simulator 2008 er et simulatorspill som simulerer manøvrering av forskjellige skip i ulike miljøer. Spillet ble utviklet av VSTEP og ble utgitt av Lighthouse Interactive i 2007. Selskapet som utgav spillet ble nedlagt i 2009.
688 Melanie
688 Melanie er en hovedbelteasteroide. Den ble oppdaga den 25. august 1909 av Johann Palisa fra Universitäts-Sternwarte Wien i Wien. Bakgrunnen for navnet er ikke kjent.
Ship Simulator 2008
Første versjon av Ship Simulator ble utgitt i 2006 og fikk det originale navnet Ship Simulator 2006. Spilleren kan styre forskjellige skip, blant annet en taxibåt, et containerskip og RMS «Titanic» i forskjellig vær og havner. Disse havnene er Rotterdam, Hamburg og New York City. I spillet så må man utføre oppdrag på kortest mulig tid.
Ship Simulator 2008 er 2007 versjonen av spillet. Den har fått navnet Ship Simulator 2008 fordi den lanseres meget sent i noen land. Derfor valgte utvikleren å kalle den dette. I Norge så ble denne lansert i juli 2007, og kan kjøpes fra norske utsalgssteder for videospill. Den kan også kjøpes og lastes ned direkte fra utviklerens nettside.
Ship Simulator 2008 inneholder mange nye forbedringer, som eksempelvis bølger, dag/natt samt nye båter og skip. Det er totalt 6 nye skip og båter i denne versjonen som da består av en supertanker, en ferge, passasjerferge, pilotbåt og en slepebåt. Titanic har også gjennomgått endringer som har gjort skipet mer detaljert.
Oppfølgeren til simulatorspillet er Ship Simulator Extremes, utgitt 27. august 2010.
Utvidelsespakke
VSTEP ga ut en såkalt add-on pakke (utvidelsespakke) til Ship Simulator 2006 som bestod av seks forskjellige skip. Denne pakken ventes å bli endret slik at den kan benyttes med Ship Simulator 2008.
Fanaposten
Fanaposten er en avis som blir utgitt på Nesttun i Bergen i Vestland. Fanaposten kom under navnet Lokalavisen Fana med sitt første nummer onsdag 23. august 1978. Avisen ble grunnlagt av Hans D. Fasmer og Gustav Gundersen. Gundersen var redaktør fra starten. For å få produksjonsstøtte måtte avisen ha en redaktør som arbeidet på full tid i bedriften. I oktober 1979 overtok derfor journalist Hans D. Fasmer som redaktør, mens Gustav Gundersen, som hadde hovedstilling i et annet firma, var disponent. Fasmer var redaktør til september 1991, da disponent Gustav Gundersen også overtok som ansvarlig redaktør. Hans D. Fasmer fortsatte som kulturredaktør til januar 1995. Gustav Gundersen var redaktør frem til 1. juli 1997, da Svein Tore Havre overtok. Han var redaktør til Ståle Melhus overtok fra mars 1998. Han har siden hatt jobben.
Fanaposten er lokalavis for bydelene Fana og Ytrebygda i søndre del av Bergen kommune, tidligere Fana kommune. På slutten av 80-tallet kom Bergens Tidende inn som eier av 40 % av aksjene. I 1997 kjøpte Lambert Wulf ut aksjene til Gundersen og Fasmer, og satt med 60 % av aksjene. Høsten 2004 solgte Wulf sine 60 % til Bergens Tidende. Fanaposten ble senere solgt til Media Bergen. Sommeren 2022 ble avisen kjøpt av Amedia, ifølge pressemelding fra Amedia 1.6.2022.
Fanaposten har i alle år hatt kontor i Midtun- og Nesttunområdet:
oktober 1978 - november 1980 Midtun Senter, Hardangerveien 21,
november 1980 - november 1983 Østre Nesttunvei 18 (i lokalene til tidligere Nesttun Uldvarefabrikk),
november 1983 - juli 1985 Nesttunveien 111 (Strikkevareutsalgets hus),
juli 1985 - desember 1990 3. etasje Midtun Senter, Hardangerveien 21,
desember 1990 - d.d. Østre Nesttunveien 6.
Avisen er politisk og økonomisk fri og uavhengig og drives etter de presseetiske normene nedfelt i redaktørplakaten og Vær varsom-plakaten. Avisen utkommer hver tirsdag og fredag, og hadde i 2012 16,500 lesere hver utgivelsesdag. (Tall fra undersøkelsen Forbruker & Media/Gallup). Fanaposten er medlem av Landslaget for Lokalaviser og Mediebedriftenes Landsforening.
Avisen hadde i 2020 11 ansatte og omsatte for 10,337 mill. kroner. Avisen hadde et årsresultat på 745,000 kroner.
Opplag
Fanaposten hadde sitt høyeste opplag på slutten av 1980- og begynnelsen av 1990-tallet, da avisen hadde et netto-opplag på over 5000 eksemplarer. Fra 1993 til 2015 lå opplaget i alle år på over 4000 eksemplarer. Fra 2016 har opplaget variert mellom 3 585 og 4 101 eksemplarer. Bekreftede netto opplagstall fra Mediebedriftenes Landsforening: Opplagstallene for før 2006 er fra Medienorges oversikt over opplagstall for norske medier, http://www.medienorge.uib.no/statistikk/medium/avis/190. Tall for 1987 og 1989 mangler. Tall for 2021 gjelder 2. halvår. Tall for 2022 gjelder 2. halvår
1889 Pakhmutova
1889 Pakhmutova er en hovedbelteasteroide og går i bane innenfor asteroidefamilien Asta. Den ble oppdaget 24. januar 1968 av Ljudmila Ivanovna Tsjernykh ved Krim-observatoriet i Nauchnij.
Finn Arnesen (jurist)
Finn Arnesen (født 4. august 1962) er en norsk jurist, og professor i europarett ved Universitetet i Oslo. Han var fra 12. september 2011 til 29. februar 2012 konstituert høyesterettsdommer.
Han ble cand.jur. i 1989, og dr.juris. i 1996. Fra 1998 har han vært ansatt som professor i rettsvitenskap ved Senter for europarett. Fra 1997 til 2002 ledet Arnesen dette senteret. Fra 2004 til 2009 var han studiedekan ved det juridiske fakultet. I årene 2002-03 var Arnesen advokat i Thommessen, Krefting, Greve, Lund i Oslo. Fra 1997 til 2001 var han medlem av Klagenemnda for petroleumsskatt. Han har siden 2006 sittet i klagenemda til Verdipapirsentralen. Fra 2010 (frem til 2013) sitter han i utvalget for statens garantiinntekt for kunstnere.
Arnesen arbeider særlig med EU- og EØS-rett, og spørsmål i skjæringsfeltet mellom EØS-rett og norsk rett. Han er en mye brukt foreleser, utreder og forsker på dette fagfeltet. Mellom 2004 og 2005 var Arnesen leder for utvalget som la frem NOU 2005:13 om forvalterregistrering av aksjer i norske selskaper.
Finn Arnesen er sønn av høyesterettsadvokat Finn Arnesen jr. (1934–2012) og Anne Benedicte Cappelen. Hans far var sønn av høyesterettsadvokat Finn Arnesen sr. (1901–75) som blant annet var medlem av «Fleischer-kommisjonen».
Kapillar
Kapillarer eller hårrørsårer (lat. capillus, hår) er kroppens tynneste blodårer, mellom 0,1 og 0,01 mm i diameter.
Kapillarene er den delen av sirkulasjonssystemet hvor utvekslingen av oksygen/karbondioksid og næringsstoffer/avfallsstoffer finner sted.
Anatomi
Hjertet pumper blod ut i kroppens store arterier. Disse forgrener seg i arterioler, som leder blodet inn i kapillarene. Venolene leder så blodet ut av kapillarene, og videre inn i venene, som igjen fører blodet tilbake til hjertet.